hotchpotch/miracl-hf-unified huggingface dataset:
उधम सिंह
उधम सिंह (26 दिसम्बर 1899 – 31 जुलाई 1940) भारत के स्वतन्त्रता संग्राम के महान सेनानी एवं क्रान्तिकारी थे। उन्होंने जलियांवाला बाग कांड के समय पंजाब के गर्वनर जनरल रहे माइकल ओ' ड्वायर को लन्दन में जाकर गोली मारी थी। कई इतिहासकारों का मानना है कि यह हत्याकाण्ड ओ' ड्वायर व अन्य ब्रिटिश अधिकारियों का एक सुनियोजित षड्यंत्र था, जो पंजाब प्रांत पर नियन्त्रण बनाने के लिये किया गया था।
उत्तर भारतीय राज्य उत्तराखण्ड के एक जनपद का नाम भी इनके नाम पर उधम सिंह नगर रखा गया है।
उधम सिंह का जन्म 26 दिसम्बर 1899 को पंजाब प्रांत के संगरूर जिले के सुनाम गाँव में एक सिख-कम्बोज परिवार में हुआ था। सन 1901 में उधमसिंह की माता और 1907 में उनके पिता का निधन हो गया। इस घटना के चलते उन्हें अपने बड़े भाई के साथ अमृतसर के एक अनाथालय में शरण लेनी पड़ी। उधमसिंह के बचपन का नाम शेर सिंह और उनके भाई का नाम मुक्तासिंह था, जिन्हें अनाथालय में क्रमश: उधमसिंह और साधुसिंह के रूप में नए नाम मिले। इतिहासकार मालती मलिक के अनुसार उधमसिंह देश में सर्वधर्म समभाव के प्रतीक थे और इसीलिए उन्होंने अपना नाम बदलकर 'राम मोहम्मद सिंह आजाद' रख लिया था जो भारत के तीन प्रमुख धर्मों का प्रतीक है।
अनाथालय में उधमसिंह की जिंदगी चल ही रही थी कि 1917 में उनके बड़े भाई का भी देहांत हो गया। वह पूरी तरह अनाथ हो गए। 1919 में उन्होंने अनाथालय छोड़ दिया और क्रांतिकारियों के साथ मिलकर आजादी की लड़ाई में शमिल हो गए। उधमसिंह अनाथ हो गए थे परंतु इसके बावजूद वह विचलित नहीं हुए और देश की आजादी तथा जनरल डायर को मारने की अपनी प्रतिज्ञा को पूरा करने के लिए लगातार काम करते रहे।
उधमसिंह १३ अप्रैल १९१९ को घटित जालियाँवाला बाग नरसंहार के प्रत्यक्षदर्शी थे। राजनीतिक कारणों से जलियाँवाला बाग में मारे गए लोगों की सही संख्या कभी सामने नहीं आ पाई। इस घटना से वीर उधमसिंह तिलमिला गए और उन्होंने जलियाँवाला बाग की मिट्टी हाथ में लेकर माइकल ओ'डायर को सबक सिखाने की प्रतिज्ञा ले ली। अपने इस ध्येय को अंजाम देने के लिए उधम सिंह ने विभिन्न नामों से अफ्रीका, नैरोबी, ब्राजील और अमेरिका की यात्रा की। सन् 1934 में उधम सिंह लंदन पहुँचे और वहां 9, एल्डर स्ट्रीट कमर्शियल रोड पर रहने लगे। वहां उन्होंने यात्रा के उद्देश्य से एक कार खरीदी और साथ में अपना ध्येय को पूरा करने के लिए छह गोलियों वाली एक रिवाल्वर भी खरीद ली। भारत के यह वीर क्रांतिकारी, माइकल ओ'डायर को ठिकाने लगाने के लिए उचित वक्त का इंतजार करने लगे।
उधम सिंह को अपने सैकड़ों भाई-बहनों की मौत का बदला लेने का मौका 1940 में मिला। जलियांवाला बाग हत्याकांड के 21 साल बाद 13 मार्च 1940 को रायल सेंट्रल एशियन सोसायटी की लंदन के काक्सटन हाल में बैठक थी जहां माइकल ओ'डायर भी वक्ताओं में से एक था। उधम सिंह उस दिन समय से ही बैठक स्थल पर पहुँच गए। अपनी रिवॉल्वर उन्होंने एक मोटी किताब में छिपा ली। इसके लिए उन्होंने किताब के पृष्ठों को रिवॉल्वर के आकार में उस तरह से काट लिया था, जिससे डायर की जान लेने वाला हथियार आसानी से छिपाया जा सके।
बैठक के बाद दीवार के पीछे से मोर्चा संभालते हुए उधम सिंह ने माइकल ओ'डायर पर गोलियां दाग दीं। दो गोलियां माइकल ओ'डायर को लगीं जिससे उसकी तत्काल मौत हो गई। उधम सिंह ने वहां से भागने की कोशिश नहीं की और अपनी गिरफ्तारी दे दी। उन पर मुकदमा चला। 4 जून 1940 को उधम सिंह को हत्या का दोषी ठहराया गया और 31 जुलाई 1940 को उन्हें पेंटनविले जेल में फांसी दे दी गई।
आंतोन चेखव
अन्तोन पाव्लविच चेख़व (, 29 जनवरी,1860 -15 जुलाई,1904) रूसी कथाकार और नाटककार थे। अपने छोटे से साहित्यिक जीवन में उन्होंने रूसी भाषा को चार कालजयी नाटक दिए जबकि उनकी कहानियाँ विश्व के समीक्षकों और आलोचकों में बहुत सम्मान के साथ सराही जाती हैं। चेखव अपने साहित्यिक जीवन के दिनों में ज़्यादातर चिकित्सक के व्यवसाय में लगे रहे। वे कहा करते थे कि चिकित्सा मेरी धर्मपत्नी है और साहित्य प्रेमिका।
उनका जन्म दक्षिण रूस के तगानरोग में 29 जनवरी 1860 में एक दूकानदार के परिवार में हुआ। 1868 से 1879 तक चेखव ने हाई स्कूल की शिक्षा ली। 1879 से 1884 तक चेखव ने मास्को के मेडिकल कालेज में शिक्षा पूरी की और डाक्टरी करने लगे। 1880 में चेखव ने अपनी पहली कहानी प्रकाशित की और 1884 में इनका प्रथम कहानीसंग्रह निकला। 1886 में 'रंगबिरंगी कहानियाँ' नामक संग्रह प्रकाशित हुआ और 1887 में पहला नाटक 'इवानव'। 1890 में चेखव ने सखालिन द्वीप की यात्रा की जहाँ इन्होंने देशनिर्वासित लोगों की कष्टमय जीवनी का अध्ययन किया। इस यात्रा के फलस्वरूप 'सखालिन द्वीप' नामक पुस्तक लिखी। 1892 से 1899 तक चेखव मास्को के कनटिवर्ती ग्राम 'मेलिखोवो' में रहे थे। इन वर्षों में अकाल के समय चेखव ने किसानों की सहायता का आयोजन किया और हैजे के प्रकोप के समय सक्रिय रूप से डाक्टरी करते रहे। 1899 में चेखव बीमार पड़े जिससे वे क्रिम (क्राइमिया) के यालता नगर में बस गए। वहाँ चेखव का गोर्की से परिचय हुआ।
1902 में चेखव को 'सम्मानित अकदमीशियन' की उपाधि मिली; लेकिन जब 1902 में रूसी जार निकोलस द्वितीय ने गोर्की को इसी प्रकार की उपाधि देने के फैसले को रद्द कर दिया तब चेखव ने अपना विरोध प्रकट करने के लिये अपनी इस उच्च उपाधि का परित्याग कर दिया। 1901 में चेखव ने विनप्पेर नामक अभिनेत्री से विवाह किया। इनकी पत्नी उस प्रगतिशील थियेटर की अभिनेत्री थी जहाँ चेखव के अनेक नाटकों का मंचन किया गया था। 1904 में चेखव के नाटक 'चेरी के पेड़ों का बाग' का प्रथम बार अभिनय हुआ। 1904 के जून में बीमारी (तपेदिक) जोर से फैल जाने के कारण चेखव इलाज के लिए जर्मनी गए। वहीं बादेनवैलर नगर में इनका स्वर्गवास हुआ। चेखव की समाधि मास्को में है।
चेखव ने सैकड़ों कहानियाँ लिखीं। इनमें सामाजिक कुरीतियों का व्यांगात्मक चित्रण किया गया है। अपने लघु उपन्यासों 'सुख' (१८८७), 'बाँसुरी' (१८८७) और 'स्टेप' (१८८८) में मातृभूमि और जनता के लिए सुख के विषय मुख्य हैं। 'तीन बहनें' (१९००) नाटक में सामाजिक परिवर्तनों की आवश्यकता की झलक मिलती है। 'किसान' (१८९७) लघु उपन्यास में जार कालीन रूस के गाँवों की दु:खप्रद कहानी प्रस्तुत की गई थी। अपने सभी नाटकों में चेखव ने साधारण लोगों की मामूली जिंदगी का सजीव वर्णन किया है। चेखव का प्रभाव अनेक रूसी लेखकों, बुनिन, कुप्रिन, गोर्की आदि पर पड़ा। यूरोप, एशिया और अमेरीका के लेखक भी चेखव से प्रभावित हुए। भाारतीय लेखक चेखव की कृतियाँ उच्च कोटि की समझते हैं। प्रेमचंद के मत से 'चेखव संसार के सर्वश्रेठ कहानी लेखक' हैं।
आजकल भी चेखव के सभी नाटकों का रूस के अनेक थियेटरों में प्रदर्शन किया जाता है। चेखव की कहानियों के आधार पर अनेक चलचित्र बनाए गए हैं, जैसे 'कुत्तेवाली महिला', 'भालू', 'दूल्हन', 'स्वीडिश दियासलाई'। सोवियम संघ में १९१८ से १९५६ तक चेखव की कृतियाँ ७१ भाषाओं में प्रकाशित हुई थीं। इन सभी पुस्तकों की संख्या ४९ लाख है। चेखव के निवासस्थानों पर मास्को, यालता, तागनरोग और मेलिखेव में चेखव म्यूजियम खुले हैं। भारम में चेखव की अनेक कहानियाँ और नाटक बहुत सी भाषाओं में प्रकाशित हुए हैं।
दि न्यू यॉर्क टाइम्स
दि न्यू यॉर्क टाइम्स, अमेरिका का एक दैनिक समाचार पत्र है। इसका मुख्यालय न्यूयॉर्क शहर में है तथा इसका वैश्विक प्रभाव है और इसके पाठक विश्वभर में है। १८५१ में स्थापित इस समाचार पत्र ने १२७ पुलित्ज़र पुरस्कार प्राप्त किए हैं, जो किसी भी अन्य अख़बार से ज़्यादा है।
सौमित्र चटर्जी
सौमित्र चटर्जी बांग्ला फ़िल्मों के एक प्रसिद्ध अभिनेता हैं। ये प्रथम बांग्ला व्यक्ति हैं जिन्हें दादा साहब फाल्के पुरस्कार दिया गया।इनका वास्तविक नाम उत्तम कुमार था।
सौमित्र चटर्जी को भारत सरकार द्वारा सन २००४ में कला के क्षेत्र में पद्म भूषण से सम्मानित किया गया था। ये पश्चिम बंगाल राज्य से हैं।
उत्तम कुमार
उत्तम कुमार (3 सितंबर 1926 - 1980) (बांग्ला: উত্তম কুমার) एक बांग्ला और हिन्दी फ़िल्मों का एक प्रसिद्ध अभिनेता थे।
बांग्ला फ़िल्मों के महानायक उत्तम कुमार का जन्म हुआ था 3 सितंबर 1926 को भवानीपुर कोलकाता के गिरीश मुखर्जी रोड स्थित अपने पुश्तैनी मकान में। कोलकाता के ही साउथ सबर्बन स्कूल (मेन) से स्कूली शिक्षा के बाद कोलकाता विश्वविद्यालय के गोयेनका कॉलेज ऑफ कॉमर्स एंड बिजनेस ऐडमिनिस्ट्रेशन में दाखिला लिया लेकिन वे अपनी पढ़ाई पूरी नहीं कर पाए और उन्होंने कलकत्ता पोर्ट ट्रस्ट में कलर्क की नौकरी ज्वॉयन कर ली। अभिनेता, निर्माता, निर्देशक उत्तम कुमार की बतौर नायक पहली फ़िल्म थी नितिन बोस निर्देशित दृष्टिदान। सुचित्रा सेन के साथ उनकी जोड़ी खूब पसंद की गई। सुचित्रा के साथ उनकी सप्तपदी, पौथे होलो देरी, हारानो सुर, चावा पावा, बिपाशा, जीवन तृष्णा और सागरिका जैसी फ़िल्में बेहद लोकप्रिय रहीं।
बांग्ला के साथ-साथ उन्होंने पांच हिन्दी फ़िल्मों में भी अभिनय किया। 1967 में छोटी सी मुलाक़ात (स्वयं निर्माता), 1975 में अमानुष, 1 977 में आनंद आश्रम 1979 में क़िताब और दूरियां।
उनका असली नाम था अरुण कुमार चैटर्जी। कोलकाता में हाजरा अंचल में उनके नाम पर उत्तम थियेटर है तथा टालीगंज ट्रामडिपो के समक्ष उनका विशाल स्टैच्यु सड़क के चौंक पर लगाया गया है। और अब विगत वर्ष २००९ में टालीगंज मेट्रो स्टेशन का नामकरण महानायक उत्तम कुमार हो गया है।
उनके एकमात्र पुत्र गौतम कुमार चटर्जी (दिवंगत) एक व्यवसायी थे। फिल्मों में उनकी रुचि नहीं थी लेकिन उत्तम के पौत्र गौरव बांग्ला फ़िल्मों में अभिनय कर रहे हैं। उनकी ख़्वाहिश थी कि अभिनय करते हुए उनका दम निकले और हुआ भी ऐसा ही। 1980 में "ओ गो बोधु शुंदरी" की शूटिंग के दौरान हृदयाघात से उनका निधन हो गया।
हिन्दुस्तान टाईम्स
हिन्दुस्तान टाईमज़ (अंग्रेज़ी: Hindustan Times (HT)) भारत का एक रोज़मर्रा अंग्रेज़ी अख़बार है। पाठकों की संख्या मुताबिक यह भारत के बड़े अख़बारों में से है। द टाईमज़ ऑफ़ इंडिया के बाद इसका दूसरा नंबर है।
यह १९२४ में मास्टर सुन्दर सिंह लायलपुरी द्वारा कायम किया गया।
फ़्राँस्वा त्रुफ़ो
फ़्राँस्वा रोनाल्द त्रुफ़ो (फ़्रांसिसी: François Truffaut, अन्तर्राष्ट्रीय ध्वन्यात्मक लिपि: [fʀɑ̃'swa tʀy'fo]) (6 फ़रवरी 1932 – 21 अक्टूबर 1984) फ़्रांसिसी सिनेमा में नव तरंग के प्रवर्तकों में से एक थे। पचीस साल से कुछ अधिक लंबे अपने कार्यकाल में उन्होंने पटकथा लेखन, निर्माता, निर्देशक और अभिनेता के रूप में पचीस से अधिक फ़िल्मों में काम किया।
सुभाष घई
सुभाष घई (जन्म: २४ जनवरी, १९४५) हिन्दी फ़िल्मों के एक निर्माता-निर्देशक हैं।
बॉलिवुड की कई जानी मानी हस्तियों की तरह उन पर भी दुष्कर्म के आरोप लगे हैं जिन्हे वे खारिज कर चुके हैं। उन्होंने इसे हैशटैग मीटू (#MeToo) और व्यवसाय का फ़ैशन क़रार दिया।
तोताराम सनाढ्य
तोताराम सनाढ्य (१८७६ - १९४७) भारत से धोखा देकर १८९३ में फिजी ले जाये गये एक करारबद्ध श्रमिक थे। उनसे ५ वर्ष तक बंधुआ मजदूर के रूप में काम कराया गया किन्तु वे अपने अधिकारों के लिये निडर होकर संघर्ष करते रहे। करार की अवधि समाप्त होने पर उन्होने एक छोटे किसान और पुजारी का जीवन शुरू किया और उसके साथ-साथ अपना अधिकांश समय उन लोगों की सहायता में लगे रहे जो बंधुआ मजदूर के रूप में वहाँ काम कर रहे थे। वे भारत की स्वतंत्रता के लिये संघर्ष कर रहे भारतीय नेताओं के सम्पर्क में रहे और भारत से अधिक संख्या में शिक्षक, वकील, कार्यकर्ता आदि भेजने का अनुरोध किया ताकि फिजी के भारतीय लोगों की दुर्दशा को कम किया जा सके। फिजी में २१ वर्ष रहने के बाद १९१४ में वे भारत लौटे तथा फिजी मेम किये अनुभवों को 'फिजीद्वीप में मेरे इक्कीस वर्ष' नाम से एक पुस्तक लिखी। फिजी की करारबद्ध मजदूरी की प्रथा को समाप्त करने के लिये इस पुस्तक में वर्णित अनुभव बहुत सहायक सिद्ध हुए। इस पुस्तक को भारती भवन द्वारा प्रकाशित कराकर भवन की ख्याति को बढ़ाया। इस पुस्तक का अंग्रेजी अनुवाद कराकर दीनबंधु एंड्रूज फिजी ले गए।
तोताराम सनाढ्य का जन्म 1876 में उत्तर प्रदेश के फ़िरोज़ाबाद जिला के गांव हिरनगाँव में हुआ था। इनके पिता का नाम प0 रेवतीराम था। तोताराम सनाढ्य हिरन गाँव की पाठशाला के तीसरे दर्जे में प0 कल्याण प्रसाद के पास पढते थे। 1887 में उनके पिता का देहान्त हो गया इनके बड़े भाई का नाम रामलाल व् छोटे भाई का नाम दुर्गा प्रसाद था। उसके कुछ ही समय बाद उनकी सारी सम्पत्ति कर्ज देने वाले साहूकारों ने हड़प ली। माँ तथा छोटे भाइयों के जीवन-यापन के लिये पैसा कमाने के उद्देश्य से उनके बड़े भाई घर छोड़कर कलकत्ता चले गये। वहाँ मुनीम का काम करने लगे और वही पर उनका देहांत हो गया। परिवार की दशा अत्यन्त दयनीय बनी रही जिससे तोताराम भी अपने को परिवार पर बोझ समझकर 1893 में घर छोड़कर काम की तलाश में बाहर निकल गये।
वेनिस फ़िल्मोत्सव
वेनिस फ़िल्मोत्सव (इतालवीः Mostra Internazionale d'Arte Cinematografica di Venezia) विश्व के सबसे पुराने फ़िल्मोत्सवों में से एक है। इसका प्रारंभ 1932 में हुआ था और नियमित रूप से अगस्त के अंत या सितंबर के प्रारंभ में इटली में वेनिस के लीडो द्बीप पर आयोजित किया जाता रहा। 2005 में यह उत्सव 62वीं बार 31 अगस्त से 10 सितंबर तक मनाया गया।
रवीन्द्रनाथ टैगोर (फ़िल्म)
रवीन्द्रनाथ टैगोर 1961 में बंगाली साहित्यकार के जीवन और कार्यों पर आधारित वृत्तचित्र है। यह उनकी जन्म शताब्दी के अवसर पर सत्यजित राय द्बारा बनाया गया था।
पारश पत्थर (1958 फ़िल्म)
पारश पत्थर 1958 में बनी बांग्ला भाषा की फिल्म है।
सन्देश (पत्रिका)
सन्देश (बांग्ला: সন্দেশ, "शॉन्देश") एक बांग्लाभाषी बच्चे के पत्रिका है। पत्रिका पहले उपेन्द्रकिशोर रायचौधरी द्वारा प्रकाशित था 1913 उसका प्रकाशन कंपनी द्वारा, एम/एस यू. रॉय एंड संस। उपेन्द्रकिशोरे रायचौधरी के मृत्यु के बाद 1915 में, उसके सबसे बड़े पुत्र सुकुमार राय संपादक हो गया।
सोनार केल्ला (1974 फ़िल्म)
सोनार केल्ला 1974 में बनी बांग्ला भाषा की फिल्म है।  * Topshe रूप सिद्दार्थ चटर्जी  * Jatayu के रूप में संतोष दत्ता
घरे बाइरे
रवींद्रनाथ ठाकुर का एक प्रसिद्ध उपन्यास
दुलाल दत्ता
दुलाल दत्ता कोलकाता में बंगाली फ़िल्मों के संपादन के क्षेत्र में थे। उन्हें विशेष रूप से सत्यजित राय के सहयोगी की रूप में जाना जाता है। उन्होंन सत्यजित राय की सभी फ़िल्मों का संपादन किया।
ऋतुपर्ण घोष
ऋतुपर्ण घोष बंगाल के प्रसिद्ध फ़िल्म निर्देशक और सत्यजित राय के समकालीन हैं। भारतीय फ़िल्मकर्मी
गौतम घोष
बांग्ला फ़िल्मों के प्रसिद्ध निर्देशक
तारिक़ मसूद
तारिक़ मसूद (; ६ दिसम्बर १९५६ – १३ अगस्त २०११) एक बांग्लादेशी फ़िल्म निर्देशक थे। १३ अगस्त २०११ को एक सड़क दुर्घटना में उनका निधन हो गया।
तन्वीर मुकम्मल
बांग्लादेशी फ़िल्म निर्देशक
बुद्धदेव दासगुप्ता
बुद्धदेव दासगुप्ता (जन्म: 11 फरवरी, 1944 निधन: 10 जून 2021) हिन्दी एवं बांग्ला फ़िल्मों के एक अभिनेता हैं। उनकी बाघ बहादुर, उत्तरा, कालपुरुष जैसी फिल्में अंतरराष्ट्रीय स्तर पर चर्चा में रहीं। जनवरी, 2019 में कोलकाता में आयोजित एक समारोह में पश्चिम बंगाल फिल्म पत्रकार संघ ने उन्हें सत्यजीत रे लाइफटाइम अचीवमेंट पुरस्कार प्रदान किया।
जखन छोटो छिलम
सत्यजित रे की आत्मकथा
विषय चलचित्र
सत्यजित राय की पुस्तक
एकेई बोले शूटिंग
सत्यजित राय द्बारा लिखी गई एक किताब
तोड़ाय बाँधा घोड़ार डिम
सत्यजित राय की बेतुकी कविताओं का संग्रह
प्रोफ़ेसर शंकु
सत्यजित राय का एक प्रसिद्ध चरित्र
एकेर पिठे दुइ
सत्यजित राय की एक किताब
आवर फ़िल्म्स, देयर फ़िल्म्स
आवर फ़िल्म्स, देयर फ़िल्म्स सत्यजित राय की एक प्रसिद्ध पुस्तक है।
सत्यजित राय को मिले सम्मान
निम्नांकित सूची विख्यात भारतीय फ़िल्म निर्देशक सत्यजित राय को मिले सम्मानों को प्रदर्शित करती है। इससे उनके विश्वव्यापी ख्याति, उनकी दृष्टि एव्ं उनके कार्यों का परिचय मिलता है़।
सत्यजित राय ने सबसे ज्यादा राष्ट्रीय फ़िल्म पुरस्कार (ऑस्कर पुरस्कार के भारतीय सम्पूरक) जीते हैं। उन्होंने और उनके काम ने कुल ३२ राष्ट्रीय फ़िल्म पुरस्कार प्राप्त किये।
पाथेर पांचाली (Song of the Little Road), 1955
अपराजितो (The Unvanquished), 1956
Jalsaghar (The Music Room), 1958
Apur Sansar (The World Of Apu), 1959
Apu Trilogy (पाथेर पांचाली, 1955; Aparajito, 1956; Apur Sansar, 1959)
देवी (The Goddess), 1960
Teen Kanya (Three Daughters /Two Daughters), 1961
Rabindranath Tagore (Documentary film), 1961
Abhijan (The Expedition), 1962
Mahanagar (The Big City), 1963
Charulata (The Lonely Wife), 1964  Nayak (The Hero), 1966
Chiryakhana (The Zoo), 1967
Goopy Gyne Bagha Byne (The Adventures of Goopy and Bagha), 1968
Pratidwandi (The Adversary) 1970
Seemabaddha (Company Limited), 1971
The Inner Eye, 1972
Asani Sanket (Distant Thunder), 1973
Sonar Kella (The Golden Fortress), 1974
Jana Aranya (The Middleman), 1975
Shatranj Ke Khilari (The Chess Players), 1977
Joi Baba Felunath (The Elephant God), 1978
Hirak Rajar Deshe (The Kingdom of Diamonds), 1980
Sadgati (Deliverance), 1981
Ghare-Baire (The Home and the World), 1984
Ganashatru (An Enemy of the People), 1989
Agantuk (The Stranger), 1991
सामाजिक संस्था
समाज के हितो को ध्यान में रखकर समाज के ही कुछ शिक्षित एवं जागरुक लोगो द्वारा गठित संगठन जो सभी सदस्यों की भागीदारी से कार्य करता हैं। जैसे-परिवार, विवाह आदि।
राष्ट्रीय फ़िल्म पुरस्कार
राष्ट्रीय फ़िल्म पुरस्कार फ़िल्मों के क्षेत्र में दिये जाने वाले भारत के काफी पुराने पुरस्कार हैं जो सन १९५४ से दिये जा रहे हैं। यह पुरस्कार तीन खंडो मे प्रदान किये जाते है; फीचर फिल्म,गैर फीचर फिल्म और सिनेमा पर श्रेष्ठ लेखन| राष्ट्रीय फिल्म पुरस्कारों का लक्ष्य सुरुचिपूर्ण और तकनीकी तौर पर उत्कृष्ट तथा सामाजिक तौर पर प्रासंगिक फिल्मों के निर्माण को बढ़ावा देकर सिनेमा के माध्यम से देश के विभिन्न क्षेत्रों की संस्कृतियों के प्रति समझ और सम्मान के प्रति योगदान करना और इस प्रकार राष्ट्र की एकता और अखंडता को बढ़ावा देना है।
राष्ट्रीय फ़िल्म पुरस्कार - सर्वश्रेष्ठ फ़िल्म
राष्ट्रीय फ़िल्म पुरस्कार - सर्वश्रेष्ठ फ़िल्म वर्ष की सर्वश्रेष्ठ फ़िल्म को दिया जाता है।
खानदान (1965 फ़िल्म)
खानदान 1965 में बनी हिन्दी भाषा की फिल्म है। इसमें सुनील दत्त, नूतन, ओम प्रकाश, ललिता पवार और मुमताज़ मुख्य सितारें हैं। इसका निर्देशन ए॰ भीम सिंह ने किया है। फिल्म बॉक्स ऑफिस पर हिट हुई थी। फ़िल्म का मशहूर संगीत रवि ने तैयार किया है।
दो युवक जीवनदास (ओम प्रकाश) और शंकर (मनमोहन कृष्ण) को अपने पिता रामस्वरूप लाल के निधन पर कृषि भूमि का एक बड़ा क्षेत्र विरासत में मिलता है। जीवनदास भगवन्ती (ललिता पवार) से शादी करता है लेकिन वे निःसंतान हैं, जबकि शंकर पार्वती से शादी करता है और उनके दो बेटे हैं, गोविन्द (सुनील दत्त) और श्याम। दुर्घटना (बिजली का झटका) के कारण गोविन्द अपने दाहिने हाथ में लकवाग्रस्त हो जाता है। भविष्य में कई साल बाद, श्याम (सुदेश कुमार) शहर में शिक्षा ग्रहण करने के लिए जाता है लेकिन लौटने पर पाता है कि परिवार असहमति और कड़वाहट से दो भागों में विभाजित हो चूका है। एक तरफ जीवनदास, भगवन्ती, श्याम, नवरंगी (प्राण) और नीलिमा (मुमताज़) और दूसरी तरफ गोविन्द, उसकी पत्नी राधा (नूतन), शंकर (मनमोहन कृष्ण) और पार्वती। वह एक हाथी खरीदने के लिए इस बार श्याम से पैसे उधार लेता है। गोविन्द और राधा जल्द ही एक पूरी तरह से स्वस्थ बच्चे नवजीवनदास लाल के जन्म का जश्न मनाते हैं।
बाद में, नवरंगी मेले में हाथी का उपयोग करके एक शो करने का इरादा रखता है जहां एक लड़के को सूंड से फेंक दिया जाएगा। वह इसके लिए गोविन्द के बेटे का उपयोग करने का इरादा रखता है। बाद में, नवजीवनदास का नवरंगी द्वारा अपहरण कर लिया जाता है। गोविन्द और राधा मेले में जाते हैं और नवजीवनदास को बचाते हैं। नवरंगी गोविन्द पर हमला करता है, लेकिन आश्चर्यजनक रूप से, गोविन्द का अपाहिज हाथ ठीक हो जाता है और वह नवरंगी से लड़ता है। क्षण भर बाद, जब नवरंगी गोविन्द और श्याम को मारने वाला होता है, जीवनदास और बाकी परिवार आ जाते हैं। बाद में, नवरंगी को गिरफ्तार कर लिया जाता है और गोविन्द और श्याम घर को अलग करने वाली दीवार को तोड़ देते हैं। अंत में, जीवनदास परिवार के बाकी लोगों के साथ मिलकर प्रार्थना करता है।
अविष्कार (1973 फ़िल्म)
अविष्कार 1973 में बनी हिन्दी भाषा की फिल्म है।
ब्रह्मचारी (1968 फ़िल्म)
ब्रह्मचारी १९६८ में बनी हिन्दी भाषा की फ़िल्म है जिसका निर्देशन भप्पी सोनी ने किया है और जिसके निर्माता जी. पी. सिप्पी हैं। इस फ़िल्म के मुख्य कलाकार शम्मी कपूर, राजश्री, प्राण तथा मुमताज़ हैं। इस फ़िल्म को पाँच फ़िल्मफ़ेयर पुरस्कारों से पुरस्कृत किया गया था।इस फ़िल्म में गीतों के बोल लिखे हैं हसरत जयपुरी और शैलेन्द्र ने और धुन बनाई है शंकर जयकिशन ने।
मुझे जीने दो (1963 फ़िल्म)
मुझे जीने दो (अंग्रेजी: Mujhe Jeene Do) सन 1963 में बनी एक मशहूर हिन्दी फिल्म का नाम है जिसका निर्देशन मणि भट्टाचार्य ने किया था। अजन्ता आर्ट के बैनर तले बनी व डकैतों के वास्तविक जीवन पर आधारित बालीवुड की इस फिल्म में सुनील दत्त, वहीदा रहमान, निरूपा रॉय, राजेन्द्र नाथ एवं मुमताज़ ने अभिनय किया था।
चम्बल घाटी के डाकू समस्याग्रस्त इलाके भिण्ड एवं मुरैना जिलों के खतरनाक बीहड़ों में मध्य प्रदेश पुलिस के सुरक्षा कवच में फिल्मायी गयी, तथा मोहन स्टूडियो मुम्बई में बनी इस फिल्म में वहीदा रहमान व सुनील दत्त के अभिनय की बेहतरीन प्रतिभा का प्रदर्शन हुआ था। जयदेव के संगीत निर्देशन ने इसे सर्वश्रेष्ठ फिल्म का दर्ज़ा दिलाने में अपनी महत्वपूर्ण भूमिका निभायी थी।
राजस्थान से सटे मध्य प्रदेश के भिण्ड व मुरैना जिले ब्रिटिश भारत में एक स्वतन्त्र रियासत के अन्तर्गत आते थे। उस रियासत का नाम था ग्वालियर। इस क्षेत्र को तोमरधार भी कहा जाता था। यहाँ के निवासी स्वभाव से उग्र थे और किसी भी राज्य सत्ता की परवाह नहीं करते थे। उन्हें डाकू बन कर दर-दर भटकना पसन्द था किन्तु सरकार को टैक्स देना मंजूर न था। अपनी इस आन, बान और शान के लिये वे जान की बाजी लगाना बेहतर समझते थे। पूरे के पूरे परिवार तबाह हो जाते थे। सुनील दत्त ने इस समस्या का गम्भीर अध्ययन किया और डकैतों के वास्तविक जीवन को लेकर एक महत्वपूर्ण फिल्म बनायी। इस फिल्म में डाकू जरनैलसिंह की मुख्य भूमिका स्वयं सुनील दत्त ने निभायी थी जबकि चमेली जान नामक वेश्या का रोल वहीदा रहमान ने किया था।सुनील दत्त और उनकी पत्नी नरगिस की सांस्कृतिक संस्था अजन्ता आर्ट्स कल्चरल ट्रुप (Ajanta Arts Cultural Troupe) की पूरी टीम ने मध्य प्रदेश की चम्बल घाटी में जाकर इस फिल्म की शूटिंग की थी।
इस फिल्म का संगीत जयदेव वर्मा ने दिया था जबकि गाने मशहूर उर्दू शायर साहिर लुधियानवी ने लिखे थे। पार्श्व गायिका आशा भोंसले द्वारा गाया गया गीत-"नदी नारे न जाओ श्याम पैंयाँ परूँ" सबसे बेहतरीन सिचुएशन पर फिल्माया गया था।
इस फिल्म के अन्य गाने पार्श्व गायकों के नाम के साथ इस प्रकार हैं-यह पूरी की पूरी फिल्म चम्बल घाटी के डाकू समस्याग्रस्त इलाके भिण्ड एवं मुरैना जिलों के खतरनाक बीहड़ों में मध्य प्रदेश पुलिस के सुरक्षा कवच में फिल्मायी गयी थी। चम्बल घाटी में जाकर फिल्म की शूटिंग करना उन दिनों कोई हँसी मज़ाक नहीं अपितु दुस्साहस का काम था परन्तु अपनी धुन के पक्के सुनील दत्त ने उसे बखूबी अंजाम दिया। इस काम में मध्य प्रदेश सरकार ने उन्हें पूरी सहायता प्रदान की थी।
इस फिल्म के निर्देशक मणि भट्टाचार्य को इससे पूर्व चूँकि दो बीघा ज़मीन तथा मधुमती जैसी फ़िल्मों में सहायक निर्देशक के रूप में कार्य करने का अनुभव था अत: उन्होंने डाकू की सामाजिक समस्या को मानवीय दृष्टिकोण से देखने, समझने और फिल्माने की ओर विशेष ध्यान दिया।
फिल्म अभिनेता सुनील दत्त इस फिल्म के निर्माता भी थे अत: उन्होंने वास्तविक पृष्ठभूमि में ही इस फिल्म की शूटिंग करने का संकल्प किया। यही नहीं एक डाकू की रोमाण्टिक भूमिका निभाने में भी उन्होंने जबर्दस्त मेहनत की।
इन सभी बातों का सकारात्मक परिणाम भी निकला जब यह फिल्म पूरी तरह से हिट हुई और उन्हें इसके लिये सर्वश्रेष्ठ अभिनेता का पुरस्कार मिला।
बॉबी (१९७३ फ़िल्म)
बॉबी 1973 में बनी हिन्दी भाषा की फिल्म है। यह फिल्म डिम्पल कपाडिया और राज कपूर के बेटे ऋषि कपूर की पहली फिल्म है। यह फिल्म १९७३ की सबसे हिट फिल्म मानी जाती है।इस फिल्म का संगीत लक्ष्मीकांत प्यारेलाल ने दिया है मेरा नाम जोकर के असफल होने पर राज कपूर ने अपने बेटे को फ़िल्म का नायक बनाया फ़िल्म सुपरहिट रही मेरा नाम जोकर से जो नुकसान हुआ था वो बॅाबी ने पूरा किया अपने कमसिन नायकी के कारण डिमपल कपाडिया ने सनसनी फैला दी थी।
यह फिल्म १९७३ की सबसे हिट फिल्म मानी जाती है।
हम (फ़िल्म)
हम 1991 में बनी हिन्दी भाषा की एक्शन फ़िल्म है। इसका निर्देशन मुकुल आनन्द ने किया और प्रमुख भूमिकाओं में अमिताभ बच्चन, गोविन्दा, रजनीकान्त, किमी काटकर, दीपा साही, शिल्पा शिरोडकर, डैनी डेन्जोंगपा, अनुपम खेर और कादर ख़ान हैं। यह फ़िल्म बॉक्स ऑफिस पर 1991 में सबसे ज्यादा कमाई करने में दूसरे स्थान पर रही थी और इसे 'ब्लॉकबस्टर' का तमगा दिया गया था। अमिताभ ने 1992 में इसके लिए सर्वश्रेष्ठ अभिनेता का फिल्मफेयर पुरस्कार भी जीता। इसका एक गीत "जुम्मा चुम्मा दे दे" भी बहुत लोकप्रिय हुआ था।
बख्तावर (डैनी डेन्जोंगपा) मुम्बई के बंदरगाह पर अपनी हुकूमत चलाए रहता है और अपने मजदूरों के साथ गुलामों की तरह व्यवहार करते रहता है। टाइगर (अमिताभ बच्चन) अपने पिता, प्रताप (दीपक शिर्के) के लिए उस बंदरगाह में काम करने वाले मजदूरों से पैसे लेता है। टाइगर को जुम्मा (किमी काटकर) से प्यार हो जाता है। उसके भाई को बख्तावर मार देता है और टाइगर के पिता और सौतेली माँ की भी मौत हो जाती है। अब उसके दो छोटे सौतेले भाइयों की ज़िम्मेदारी भी टाइगर पर आ जाती है।
टाइगर सीधे ही बख्तावर को मारने के लिए निकल जाता है, पर इंस्पेक्टर गिरधर (अनुपम खेर) उसे रोक लेता है। गिरधर उसे अपनी सौतेली माँ को दिया वचन याद दिलाता है, और उसके दो भाइयों की देखरेख करने को बोलता है। वह बख्तावर की ज़िम्मेदारी पुलिस को देने बोलता है। गिरधर और उसका वफादार मिल कर बख्तावर के घर से पैसे चुरा लेते हैं और घर को आग लगा देते हैं, जिससे सारा सबूत जल कर नष्ट हो जाये। इस आग में बख्तावर की बीवी और बेटी मारे जाते हैं और बख्तावर को पुलिस टाइगर के परिवार की हत्या करने के जुर्म में गिरफ्तार कर लेती है। टाइगर वहाँ से ट्रेन में बैठ कर अपने सौतेले भाइयों के साथ शहर छोड़ कर चले जाता है।
टाइगर अपना नाम बदल कर शेखर रख लेता है और एक इज्जतदार किसान और इमारती लकड़ी का व्यापारी बन जाता है। कुमार (रजनीकान्त) एक पुलिस अफसर है, जो आरती (दीपा साही) से शादी किए रहता है। उसकी एक छोटी बेटी, ज्योति (संजना) है। उसका सबसे छोटा भाई, विजय (गोविन्दा) कॉलेज में पढ़ते रहता है और उसे अनीता (शिल्पा शिरोडकर) से प्यार हो जाता है, जो जनरल राणा प्रताप सिंह (कादर ख़ान) की बेटी है। वो चाहते रहता है कि उसकी बेटी की शादी किसी सैन्य अफसर के साथ हो। शेखर अपने दोनों भाइयों के साथ खुशी खुशी जीवन बिताते रहता है।
कई सालों के बाद बख्तावर जेल से छूट जाता है। गिरधर उसे यकीन दिलाता है कि उसके परिवार वालों की हत्या टाइगर ने की है, जिससे वो बदला लेने को आतुर हो जाता है और टाइगर को ढूंढते हुए ऊटी तक आ जाता है। वो आरती और ज्योति का अपहरण कर लेता है और शेखर की सच्चाई बताता है। वहीं कुमार को भी शेखर की सच्चाई पता चल जाती है कि उसका पुराना नाम टाइगर था। हालाँकि, सभी गलतफहमी जुम्मा द्वारा साफ़ कर दी जाती है जब वह विजय और कुमार को उनके अतीत और शेखर द्वारा किए गए बलिदानों के बारे में समझाती है जो उसने उनके लिये सम्मानजनक जीवन पाने के लिये किए।
अंत में टाइगर अपने दोनों भाइयों, कुमार और विजय के साथ आरती और ज्योति को बचाने आ जाते हैं और बख्तावर को बताता है कि असल में हत्यारा गिरिधर है। बख्तावर ये सब जान कर गिरिधर के साथ अपने आप को बम से उड़ा देता है और उन दोनों के मौत के बाद शेखर का सारा परिवार फिर से एक हो जाता है।
दीपा साही
दीपा साही हिन्दी फ़िल्मों की एक अभिनेत्री हैं। उन्होंने गोविन्द नहलानी की फिल्म पार्टी से 1984 में अभिनय क्षेत्र में कदम रखा। कई अन्य फ़िल्मों के बाद तेरे मेरे फेरे नामक फिल्म से बतौर निर्देशक अपना करियर शुरू किया था।
शिल्पा शिरोडकर
शिल्पा शिरोडकर भारतीय सिनेमा की एक अभिनेत्री हैं जो १९९० के दशक में काफ़ी मशहूर रही हैं। शिल्पा पूर्व मिस इंडिया नम्रता शिरोडकर की बड़ी बहन हैं। शिल्पा और नम्रता ने मनोरंजन की दुनिया में एक साथ क़दम रखा था, फ़र्क़ सिर्फ़ इतना था कि शिल्पा फ़िल्मों में आ गयीं और नम्रता मॉडलिंग में आ गयीं और जब तक नम्रता फ़िल्मों में आईं तब तक शिल्पा फ़िल्मों को अल्विदा कह चुकी थीं। शिल्पा प्रसिद्ध मराठी अभिनेत्री मीनाक्षी शिरोडकर की पौत्री हैं जिन्होंने सन् १९३८ की ब्रह्मचारी नामक मराठी फ़िल्म में बिकीनि पहनकर तहलका मचा दिया था। उन्होंने यू के के एक बैंकर अप्रेश रंजीत से ११ जुलाई २००० में मुंबई में विवाह रचाया। सन् २००३ में उन्होंने एक पुत्री अनुष्का को जन्म दिया। शिल्पा शिरोडकर ने अपने फ़िल्मी सफ़र की शुरुआत १९८९ की फ़िल्म "भ्रष्टाचार" से की थी जिसमें उसने एक अन्धी लड़की का रोल किया था। अनिल कपूर के साथ उन्होंने १९९० में सुपर हिट फ़िल्म किशन कन्हैया में काम किया और उसके बाद उन्होंने १९९० के दशक में काफ़ी हिट फ़िल्मों में काम किया जैसे "त्रिनेत्र", "हम", "दिल ही तो है", "आँखें", "पहचान", "गोपी किशन", "मृत्युदंड"। इनकी आख़िरी फ़िल्म "गज गामिनी" थी। अपने विवाह के उपरान्त उन्होंने १० वर्ष के अंतराल के बाद टी वी में काम करने का निश्चय किया है और वापस मुंबई आकर एक धारावाहिक "एक मुट्ठी आसमान" में काम कर रहीं हैं जिसकी कहानी घर में काम करने वाली बाइयों पर आधारित है।
अंधा कानून (1983 फ़िल्म)
अंधा कानून १९८३ में बनी हिन्दी भाषा की फ़िल्म है।
गुप्तचर कथा
ऐसी साहित्यिक रचनाएँ जिनमें पहने रहस्य का निर्माण किया जाता है और फिर कथा का अंत रहस्य को सुलझाने से होता है गुप्तचरकथा (डिटेक्टिव) साहित्य कही जाती हैं। इनमें कथा का नायक एक गुप्तचर होता है।
कोलम्बिया पिक्चर्स
कोलम्बिया पिक्चर्स, सोनी पिक्चर्स एंटरटेनमेंट का अमरीकी विभाग है। यह जापान की प्रसिद्ध इलेक्ट्रानिक कंपनी सोनी का एक हिस्सा है।
मध्यम वर्ग
समाज का वर्गीकरण समाजशास्त्र का विषय है। यह वर्गीकरण अधिकतर आर्थिक और शैक्षिक पृष्ठभूमि के आधार पर होता है। समाज को उच्च मध्यम और निम्न तीन वर्गों में बाँटा जाता है। देश और काल के आधार पर इन वर्गों का लक्षण अलग अलग हो सकते हैं।
सत्यजित राय ने जिस मध्यवर्ग की प्रस्तुति अपनी फ़िल्मों में की है वह आर्थिक दृष्टि से संपन्न न सही पर कमज़ोर नहीं है। वह शिक्षित भी है और विकासोन्मुख होना चाहता है लेकिन वह अपनी परंपराओं और रूढ़ियों से भी अपने को मुक्त नहीं कर सका है।
पीटर सेलर्स
पीटर सेलर्स, (8 सितंबर 1925 – 24 जुलाई 1980) अंग्रेज़ हास्य अभिनेता थे जिन्हें पिंक पैन्थर फ़िल्मस के इस्पेक्टर की भूमिका में बहुत प्रसिद्धि मिली। उनकी पहली सफलता बीबीसी होम सर्विस रेडियो पर प्रसारित गून शो थी।
मार्लन ब्रैंडो
मार्लन ब्रैंडो, जूनियर (अप्रैल ३, १९२४ – जुलाई १, २००४) दो बार अकादमी पुरस्कार विजेता हॉलीवुड अभिनेता थे। उन्होंने लगभग आधी सदी अभिनय कार्य किया।
एंड्रू रॉबिनसन
एंड्रू रॉबिनसन (जन्म 1957) ब्रिटिश लेखक और भूतपूर्व संपादक हैं।
टिम बर्नर्स ली
टिम बर्नर्स ली (जन्म: 8 जून, 1955) विश्व व्यापी वेब के आविष्कारक, विश्व व्यापी वेब संघ के वर्तमान निर्देशक और एक शोधकर्त्ता है।
टिम बर्नर्स् ली का जन्म 8 जून, 1955 को इंगलैंड में हुआ था। माता पिता दोनो गणितज्ञ थे। कहा जाता है कि उन्होने टिम को गणित हर जगह, यहां तक कि खाने की मेज पर भी बतायी।
टिम ने अपनी उच्च शिक्षा क्वींस कॉलेज, ऑक्सफ़ोर्ड विश्वविद्यालय से पूरी की। विश्वविद्यालय में उन्हें अपने मित्र के साथ हैकिंग करते हुऐ पकड़ लिया गया था। इसलिये उन्हें विश्वविद्यालय कंप्यूटर का प्रयोग करने से मना कर दिया गया। 1976 में, उन्होने विश्विद्यालय से भौतिक शास्त्र में डिग्री प्राप्त की।
सर्न () यूरोपियन देशों की नाभकीय प्रयोगशाला है। टिम 1984 से वहीं फेलो के रूप में काम करने लग गये। वहां हर तरह के कंप्यूटर थे जिन पर अलग अलग के फॉरमैट पर सूचना रखी जाती थी। टिम का मुख्य काम था कि वे सूचनाये एक कंप्यूटर से दूसरे पर आसानी से जा सकें। उन्हे लगा कि क्या कोई तरीका हो सकता है कि इन सब सुचनाओं को इस तरह से पिरोया जाय कि ऐसा लगे कि वे एक जगह ही हैं। बस इसी का हल सोचते सोचते, उन्होने वेब तकनीक का अविष्कार किया और दुनिया का पहला वेब पेज 6 अगस्त 1991 को सर्न में बना। निहःसन्देह यह तकनीक, 21वीं शताब्दी की सबसे लोकप्रिय संपर्क साधन है।
टिम ने इस तकनीक का आविष्कार किया जब वे सर्न में काम कर रहे थे और यह सर्न की बौद्घिक संपदा थी। 30 अप्रैल 1993 को, टिम के कहने पर सर्न ने इस तकनीक को मुक्त कर दिया। अब इसे दुनिया के लिए न केवल मुफ्त, पर मुक्त रूप से उपलब्ध है। इसके लिए किसी को, कोई भी फीस नहीं देनी पड़ती है। यह निर्णय न केवल महत्वपूर्ण था पर इंटरनेट के शुरवाती दौर के निर्णयो के अनुरूप था जो हर तकनीक को मुफ्त व मुक्त रूप से उपलब्ध कराने के लिये कटिबद्ध थे।
टिम, बाद में अमेरिका चले गये। 1994 में उन्होने, मैसाचुसेटस् इंस्टिट्युट ऑफ टेकनॉलोजी में विश्व व्यापी वेब संघ (W3C) की स्थापना की। यह वेब के मानकीकरण में कार्यरत है।
टिम बर्नर्स् ली को, 2001 में, रॉयल सोसायटी का सदस्य बनाया गया। 2004 में नाईटहुड की उपाधि दी गयी थी। 13 जून 2007 को, ऑर्डर ऑफ मेरिट, इंगलैंड के सबसे महत्वपूर्ण सम्मान से सम्मानित किया गया। यह सम्मान महारानी द्वारा कला, विज्ञान के क्षेत्र में महत्वपूर्ण योगदान के लिये दिया जाता है। इसी लिये टाइम पत्रिका ने उन्हें, 20वीं शताब्दी के 100 महान वैज्ञानिकों और विचारकों में चुना है।
रिफ्यूजी
रिफ्यूजी 2000 में बनी भारतीय हिन्दी भाषा की फिल्म है। इसका निर्माण और निर्देशन जे पी दत्ता ने किया। इससे लोकप्रिय अभिनेता अमिताभ बच्चन के बेटे अभिषेक बच्चन और अभिनेत्री करिश्मा कपूर की छोटी बहन करीना कपूर की शुरुआत हुई। फिल्म में जैकी श्रॉफ, सुनील शेट्टी और अनुपम खेर ने भी अभिनय किया। इस फिल्म का कारोबार खास नहीं रहा था लेकिन इसे आलोचनात्मक प्रशंसा मिली थी।
1947 में भारत के विभाजन के बाद बिहार स्थित मंजूर अहमद और उसका परिवार पूर्वी पाकिस्तान में स्थानांतरित हो गए थे। हालांकि 1971 में बांग्लादेश राज्य के गठन के बाद उनको और कई अन्य लोगों को पाकिस्तान के पश्चिमी हिस्से में स्थानांतरित होने के लिए मजबूर होना पड़ा। जमीनी रास्ते से ऐसा करने के लिए उन्हें भारत पार करना होगा। ढाका से मार्ग भारत में गुवाहाटी, उसके बाद दिल्ली, फिर अजमेर, फिर भुज तक और फिर पाकिस्तान में हाजी पीर तक जाता है।
वे भुज तक पहुँच जाते हैं, लेकिन बाद में उन्हें केवल "रिफ्यूजी" नाम से जाना जाने वाला व्यक्ति कच्छ का रण पार कर पाकिस्तान पहुँचने में मदद करता है। रिफ्यूजी अपने ग्राहकों को सामान स्वरूप मानता है और उनके साथ और उनकी कहानियों के साथ भावनात्मक रूप से शामिल होने से इंकार करता है। फिर वह मंजूर अहमद की पुत्री नज़नीन अहमद से मिलता है और वह इस नियम को भूल जाता है और उससे प्यार करने लगता है।
सीमा के दोनों किनारों पर पुलिस अवैध शरणार्थी यातायात से अवगत है और भारतीय पुलिस नियमित रूप से रिफ्यूजी और उसके वृद्ध पिता जान मुहम्मद से सवाल करती है। एक दिन, रिफ्यूजी चार लोगों को सीमा के भारतीय हिस्से में प्रवेश करने में मदद करता है। ये पुरुष श्री मुहम्मद के दूसरे बेटे की मदद से दिल्ली जाते हैं। इसके तुरंत बाद, भारतीय राजधानी में ट्रेनों, बसों और इमारतों में विस्फोट होते हैं।
एक बार फिर नाज़नीन से मिलने के लिये रिफ्यूजी सीमा पार करता है। वह उसे वहाँ से ले जाने के लिए कहती है क्योंकि उसके पिता उसकी शादी पाकिस्तानी सीमा सुरक्षा अधिकारी मोहम्मद अशरफ़ से कराना चाहते हैं। रण के माध्यम से सीमा पार करते समय वे पाकिस्तानियों रेंजरों द्वारा पकड़ लिये जाते हैं। रिफ्यूजी को पीटा जाता है और ऊँट पर भारत भेज दिया जाता है। भारतीय बीएसएफ उसे पकड़ता है और अस्पताल में उसका इलाज कराता है। फिर उन्हें सूचित किया गया कि उसने अनजाने में आतंकवादियों को भारत में पार करने में मदद की और कई मौतों का कारण बना। रिफ्यूजी बीएसएफ में शामिल हो जाता है और आतंकवादियों से लड़ता है जिन्होंने उसके गाँव में घेराबंदी की।
यह फिल्म नाज़नीन के साथ समाप्त होती है जो दोनों देशों के बीच सीमा पर रिफ्यूजी के बच्चे को जन्म देती है। भारतीय बीएसएफ और पाकिस्तानी रेंजर्स के कर्मियों ने हल्के अंदाज में बच्चे की राष्ट्रीयता पर चर्चा की।
मेरा जवाब (1985 फ़िल्म)
मेरा जवाब 1985 में बनी हिन्दी भाषा की फ़िल्म है।
दोस्ती (2005 फ़िल्म)
दोस्ती 2005 में बनी हिन्दी भाषा की फिल्म है।
बॉबी देओल
बॉबी देओल (जन्म: 27 जनवरी, 1967) हिन्दी फ़िल्मों के एक अभिनेता हैं।
नेहले पे देहला (2007 फ़िल्म)
नेहले पे देहला 2007 में बनी हिन्दी भाषा की फिल्म है।
वाघा
वाघा (पंजाबी : ਵਾਘਾ ; उर्दू:واہگہ) भारत के अमृतसर, तथा पाकिस्तान के लाहौर के बीच ग्रैंड ट्रंक रोड पर स्थित गाँव है जहाँ से दोनों देशों की सीमा गुजरती है। भारत और पाकिस्तान के बीच थल-मार्ग से सीमा पार करने का यही एकमात्र निर्धारित स्थान है। यह स्थान अमृतसर से ३२ किमी तथा लाहौर से २२ किमी दूरी पर स्थित है।
शिवपुरी
शिवपुरी (Shivpuri) भारत के मध्य प्रदेश राज्य के शिवपुरी ज़िले में स्थित एक नगर व नगर पंचायत है। यह ज़िले का मुख्यालय भी है।
शिवपुरी ग्वालियर से 119 किमी की दूरी पर है। यह एक पर्यटक नगरी है। शिवपुरी की प्राकृतिक सुंदरता और सांस्कृतिक विरासत की झलक देखने के लिए यहाँ पर्यटक बड़ी संख्या में आते है। शिवपुरी में ग्वालियर के सिंधिया वंश की ग्रीष्मकालीन राजधानी थी। वे शिवपुरी में गर्मियों के दिनों में यहाँ रहने के लिए आया करते थे। शिवपुरी के घने जंगलों में राजा महाराजा शिकार खेलने आते थे। महाराज ने यहीं से हाथियों के विशाल झुंड और शेरों को पकड़ा था। शिवपुरी के इन घने जंगलों को अब अभयारण्य में परिवर्तित कर दिया गया है, जहाँ अनेक दुर्लभ पशु-पक्षियों और वनस्पतियों को देखा जा सकता है। शिवपुरी में बने कुछ महल और झीलें यहाँ आने वाले पर्यटकों के आकर्षण का केन्द्र रहती हैं।पूरे वर्ष शिवपुरी सैलानियों के आकर्षण का केंद्र रहता है। शिवपुरी- झांसी रोड़ पर 42 किलोमीटर स्थिति ग्राम सिरसौद में सिद्ध श्री बिलैया महादेव मंदिर है।
यह शिवपुरी नगर का मुख्य बाजार तथा मुख्य चौराहा है। यहां पर सभी प्रकार की दुकानें और बैंक सुविधाएँ उपलब्ध हैं।यह नगर का आकर्षण केंद्र है।
छतरी अलंकृत संगमरमर की कारीगरी का उत्कृष्ट नमूना है।छतरी में प्रवेश करते ही विधवा रानी महारानी सख्या राजे सिंधिया की स्मृति में समाधि स्थल है। उसके ठीक सामने तालाब और उसके बाद सामने ही माधव राव सिंधिया का समाधि स्थल बना है। इनके बुर्ज मुग़ल और राजपूत की मिश्रित शैली में निर्मित हैं। इन समाधि स्थलों में संगमरमर और रंगीन पत्थरों की कारीगरी उत्कृष्ट एवं अद्वितीय है। इसी तालाब के एक ओर राम ,सीता और लक्ष्मण का मंदिर और मंदिर के बाहर हनुमान जी खड़े हैं। इस मंदिर के ठीक सामने तालाब के उस पार राधा -कृष्णा का मंदिर है। छत्री का निर्माण ग्वालियर नरेश श्री माधौ महाराज ने अपनी माता की स्मृति में कराया था। बाद में माधौ महाराज की स्मृति में एक और छत्री का निर्माण हुआ। इस तरह माता और पुत्र की छत्रियां आमने सामने हैं। यह स्थल एक पुत्र का अपनी माता के प्रति अटूट प्रेम का प्रतीक है।शिवपुरी पर्यटन केंद्र है। यहाँ पर दूर-दूर से पर्यटक सदैव आते रहते है। शिवपुरी पूरे वर्ष सैलानियों के लिए आकर्षण का केंद्र रहता है लेकिन वर्षा ऋतु में पहली फुहारों के बाद यहां की प्रकृति में चार चाँद लग जाते हैं। सैलानियों के ठहरने के लिए मप्र पर्यटन विभाग की ओर से 'टूरिस्ट विलेज' की स्थापना की गई है। यह प्राकतिक कुण्ड " भदैया कुण्ड " के निकट स्थित है।
शिवपुरी में आगरा -बम्बई और झाँसी -शिवपुरी के मध्य माधव नेशनल पार्क स्थित है। इसका क्षेत्रफल 157.58 वर्ग किलोमीटर है। पार्क पूरे वर्ष सैलानियों के लिए खुला रहता है। चिंकारा, भारतीय चिकारे और चीतल की बड़ी संख्या में हैं। नीलगाय, सांभर, चौसिंगा, कृष्णमृग, स्लोथ रीछ, तेंदुए और साधारण लंगूर इस विशाल पार्क के अन्य निवासी हैं।
ग्वालियर से बैतूल तक जाने वाला राष्ट्रीय राजमार्ग 46 और गुजरात से असम जाने वाला राष्ट्रीय राजमार्ग 27 यहाँ से गुज़रते हैं और इसे कई अन्य स्थानों से सड़क द्वारा जोड़ते हैं।
भारत की 2011 जनगणना के अनुसार बदरवास की जनसंख्या 1,79,977 थी, जिसमें से 95,132 पुरुष और 84,845 स्त्रियाँ थीं। बदरवास की औसत साक्षरता दर 77.84% है, जो राज्य औसत 69.32% से अधिक है; पुरुषों में 84.62% और महिलाओं में 70.23% साक्षर हैं। जनसंख्या में से 23,373 बच्चे 6 वर्ष से कम आयु की है।
रिचर्ड एटनबरो
रिचर्ड सैमुएल एटनबरो (29 अगस्त 1923 - 24 अगस्त 2014) ऐसे प्रतिभाशाली अँग्रेज अभिनेता, निर्देशक व निर्माता हैं जिन्हें अकादमी पुरस्कार, बैफ्टा (BAFTA) और तीन बार गोल्डेन ग्लोब पुरस्कार से सम्मानित किया गया है। उन की गाँधी (फ़िल्म) को साल 1983 में दो श्रेणियों में ऑस्कर पुरस्कार मिला था। एटेनबरा को सर्वश्रेष्ठ निर्देशक का अवॉर्ड मिला था जबकि गांधी फ़िल्म को सर्वश्रेष्ठ फ़िल्म का। एटनबरो ने पुरस्कार ग्रहण करने के बाद कहा, "सही मायनों में इसके ज़रिये आपने गांधी को सम्मानित किया है। वह लाखों लोगों के लिए प्रेरणास्रोत थे।"
जीत आपकी
प्रख्यात लेखक शिव खेड़ा द्वारा लिखित पुस्तक "You Can Win" क हिन्दी अनुवाद।
शिव खेड़ा
शिव खेड़ा एक भारतीय लेखक, कार्यकर्ता और प्रेरक वक्ता हैं, वह प्रख्यात पुस्तक "जीत आपकी" के लेखक हैं। उन्होंने भारत में जाति-आधारित आरक्षण के खिलाफ एक आंदोलन चलाया तथा कंट्री फर्स्ट फाउंडेशन नामक एक संगठन का स्थापना किया।
शिव खेड़ा की पुस्तक "यू कैन विन" की इस बात के लिये काफी आलोचना हुई है क्योंकि उन्होंने काफी सामग्री किसी दूसरी पुस्तक से ली है। ७३ प्रतिशत चुटकुले एवं सूक्तियाँ भी ७० वर्षीय अमृत लाल जी की पुस्तक "एनफ़ इज़ एनफ़" से ली गई हैं।
शिव खेड़ा के अनमोल विचार
महिला स्वरोज़गार केन्द्र
संस्थान, जहां महिलाओं के आर्थिक उत्थान के लिए सरकारी अथवा गैर सकारी संस्थाओं द्वारा महिलाओं को विभिन्न कुटीर उद्योमों के लिए प्रक्षिशण दिया जाता हैं।
विद्यालय
विद्यालय वह स्थान है, जहाँ शिक्षा ग्रहण की जाती है। "विद्यालय एक ऐसी संस्था है, जहाँ बच्चों के शारीरिक, मानसिक, बौद्धिक एवं नैतिक गुणों का विकास होता है। ' विद्यालय' शब्द के लिए आंग्ल भाषा में 'स्कूल' शब्द का प्रयोग होता है, जिसकी उत्पत्ति ग्रीक शब्द 'Skohla' या 'Skhole' से हुई है, जिससे तात्पर्य है- 'अवकाश'। यह अर्थ कुछ विचित्र - सा लगता है। परंतु वास्तविकता यह है कि प्राचीन यूनान में अवकाश के स्थलों को ही विद्यालय के नाम से संबोधित किया जाता था। अवकाश काल को ही 'आत्म -विकास' समझा जाता था। जिसका अभ्यास अवकाश नाम निश्चित स्थान पर किया जाता था। धीरे-धीरे यह अवकाश स्थल एक निश्चित उद्देश्य तथा पाठ्यक्रम का ज्ञान प्रदान करने वाली संस्थाएं अर्थात स्कूल बन गए। भारत में कई स्कूल हैं। देश के स्कूलों की एक छोटी सी सूची यहां लिखी है।
प्राचीन भारत में विद्यालय गुरुकुल के रूप में होते थें। ये अक्सर गुरु के घर या किसी मठ में होते थें। मुग़लों के ज़माने में, बच्चों को शिक्षित करने के लिये 'मदरसों' का आरम्भ किया गया था। अंग्रेज़ी दस्तावेज़ों के अनुसार, १८वीं सदी में देश में विद्यालय सामान्य थें। पूरे देश में मंदिर, मस्जिद और गांव में एक विद्यालय का होना सामान्य था। इनमें पढ़ना, लिखना, धर्मशास्त्र, क़ानून, खगोल/एस्ट्रोनॉमी, आचार-विचार, जीव, चिकित्सा विज्ञान और धर्म के बारे में सिखाया जाता था।
ब्रिटिश साम्राज्य में इंग्लैंड, अमरीका और भिन्न देशों से क्रिश्चियन मिशनरियों ने, मिशनरी और आवासीय विद्यालय खोले थें। जैसे ये प्रसिद्ध हुए, तो कुछ विद्यालय खोले गए, और कुछ विद्यालयों को सम्मान भी मिला। आज ज़्दायातर विद्यालयों में पढ़ाई-लिखाई के दौरान अनुशासन और पट्यक्रमों में अंग्रेज़ी नियमों का पालन किया जाता है। आज भारत में कई शिक्षा बोर्ड/मंडल हैं। उदाहरण स्वरूप: केंद्रीय माध्यमिक शिक्षा बोर्ड, सी.आइ.सी.एस.सी व अन्य स्टेट/राज्य के बोर्ड आदि। आजकल सामान्य रूप से भाषा, गणित, विज्ञान, भौतिकी/फिज़िक्स, रसायनी/केमिस्ट्री, जीव विज्ञान, भूगोल/जियोग्राफी, इतिहास, सामान्य ज्ञान, कंप्यूटर विज्ञान सिखाए जाते हैं। इसके अलावा स्कूलों में खेल कूद, गाना, चित्रकारी व नाटक भी होते हैं।
भारत सरकार ने, बच्चों के जीवन को बेहतर बनाने के लिए, मिड डे मील भोजन जैसी योजना का शुभारंभ किया। इस योजना के तहत कई सरकारी/सरकार द्वारा मान्यता प्राप्त विद्यालयों मे बच्चों को दोपहर का भोजन मुफ़्त में दिया जाता है। जिससे 1,265,000 से अधिक स्कूलों में 120,000,000 बच्चों की सेवा की जा रही है। दुनिया में बच्चों की सहायता के लिए चलाई जा रही यह योजना सबसे बड़ी है। इस योजना का शुभारंभ १९९५ में शुरू किया गया था, और तब से इसमें कई परिवर्तन किए गए हैं।
आटा
आटा, अनाज के दानो को पीस कर प्राप्त हुआ एक पाउडर या चूर्ण है। यह रोटी बनाने के काम आता है, जो कि कई सभ्यताओं में एक प्रधान भोजन है। इतिहास में विभिन्न समय पर आटे की पर्याप्त आपूर्ति एक प्रमुख आर्थिक और राजनीतिक मुद्दा रहा है। गेहूं का आटा उत्तर भारत, यूरोप और उत्तर अमेरिकी संस्कृति में सबसे महत्वपूर्ण खाद्य पदार्थों में से एक है और यह नाना प्रकार की रोटी, डबल रोटी (ब्रेड) और अधिकांश यूरोपीय शैलियों की ब्रेड और पेस्ट्री बनाने का प्रमुख संघटक है। मक्का का आटा प्राचीन काल से लैटिन अमेरिकी भोजन का एक प्रधान अंग है।
आटे में बड़े अनुपात में मंड उपस्थित होता है जो कि एक जटिल कार्बोहाइड्रेट है और जिसे पॉलीसैक्राइड भी कहते हैं।  आटे को प्राप्त करने के लिए अनाज को चक्की से पीसा जाता है। यह चक्की आम घरेलू पत्थर की चक्की से लेकर हवा की चक्की, पानी की चक्की या बिजली की चक्की भी हो सकती है। आटा को प्रयोग से पहले एक चलनी के माध्यम छाना जाता है, जिससे इसमे मौजूद भूसी या चोकर इससे अलग हो जाती है।
जॉय बाबा फेलुनाथ (१९७८ फ़िल्म)
जॉय बाबा फेलुनाथ 1978 में बनी बांग्ला भाषा की फिल्म है।
सिद्धार्थ चटर्जी
सिद्धार्थ चटर्जी बांग्ला फ़िल्मों के एक प्रसिद्ध अभिनेता हैं।
संतोष दत्ता
संतोष दत्ता बांग्ला फ़िल्मों के एक प्रसिद्ध अभिनेता हैं।
झाबुआ
झाबुआ (Jhabua) भारत के मध्य प्रदेश राज्य के झाबुआ ज़िले में स्थित एक नगर है। यह ज़िले का मुख्यालय भी है।
झाबुआ बहादुरसागर नामक झील के किनारे स्थित है। झील के उत्तरी किनारे पर स्थित राजा का महल मिट्टी की दीवार से घिरा है। समुद्र की सतह से इसकी ऊँचाई १,१७१ फुट है। झाबुआ भूतपूर्व मध्य भारत में एक राज्य (रियासत) भी था। इसका क्षेत्रफल १,३३६ वर्ग मील था। अनस यहाँ की प्रमुख नदी है। माही नदी के आसपास के भाग में कृषि होती थी। यहाँ का 'घाटा' कहलानेवाला पर्वतीय भाग अनुपजाऊ है। मक्का, धान, चना, गेहूँ, ज्वार, कपास यहाँ की प्रमुख उपज हैं।
प्रथम भील राजा कसुमर थे । पहले झाबुआ वनांचल पांच भागों में विभाजित था जिसका सबसे बड़ा भाग भगोर रियासत थी झाबुआ में प्रथम भील राजा कसुमर थे जिनकी पूजा की जाती है। 1300ई▪ मे झाबुआ पर भील राजा शुक भील का शासन रहा। शुक भील और धोलिया राजपूतो के संबंध अच्छे थे। राजा शुक़ भील ने धोलिया राजपूत सरदार के साथ मिलकर गुजरात के राजा को परास्त कर दिया , तब दिल्ली के बादशाह ने भील राजा के खिलाफ युद्ध छेड़ा।
हरधन बैनर्जी
हरधन बैनर्जी बांग्ला फ़िल्मों के एक अभिनेता हैं।
चिड़ियाखाना (१९६७ फ़िल्म)
चिड़ियाखाना 1967 में बनी बंगाली भाषा की फिल्म है।
बाला (१९७६ फ़िल्म)
बाला 1976 में बनी बांग्ला भाषा की फिल्म है।
सदगति (१९८१ फ़िल्म)
सद्गति 1981 में बनी हिन्दी भाषा की फ़िल्म है।
सदगति 1981 में बनी हिन्दी भाषा की फ़िल्म है की बोलीवुड की फ़िल्म है जिसके निर्देशक सत्यजित राय हैं। ये फ़िल्म हिंदी के मशहूर लेखक श्री प्रेमचंद की कहानी सदगति पर आधारित है। इस फ़िल्म में मशहूर आर्टिस्ट ओम पुरी, स्मिता पाटिल और मोहन अगासे ने मुख्य भूमिका निभाई है।
इस फ़िल्म में दिखाया गया है की कैसे मानसिक रूप से गुलाम व्यक्ति से अपना शोषण होने देता है और शोषण सहते सहते मर जाता है। मानसिक गुलामी दिनिया की सभी गुलामियों में सबसे बुरी गुलामी है जो की मर जाने से भी बुरी है।
ये फ़िल्म इन्टरनेट पट प्रूरी व् सही प्रिंट में उपलब्ध है, आप वहां से मुफ्त में डाउनलोड कर सकते है, लिंक निम्न प्रकार से है :
अशनि संकेत (१९७३ फ़िल्म)
अशनि संकेत 1973 में बनी बांग्ला भाषा की फिल्म है।
तीन कन्या (१९६१ फ़िल्म)
तीन कन्या 1961 में बनी बांग्ला भाषा की फिल्म है।
रवीन्द्रनाथ ठाकुर (१९६१ फ़िल्म)
रवीन्द्रनाथ ठाकुर 1961 में बनी बांग्ला भाषा की फिल्म है।
सिक्किम (१९७१ फ़िल्म)
सिक्किम 1971 में बनी बांग्ला भाषा की फिल्म है।
कांचनजंघा (१९६२ फ़िल्म)
कांचनजंघा 1962 में बनी बांग्ला भाषा की फिल्म है।
महानगर (१९६३ फ़िल्म)
महानगर 1963 में बनी बांग्ला भाषा की फिल्म है।
द इनर आइ (१९७२ फ़िल्म)
द इनर आइ 1972 में बनी बांग्ला भाषा की फिल्म है।
अरण्येर दिनरात्रि (१९७० फ़िल्म)
अरण्येर दिनरात्रि 1970 में बनी बांग्ला भाषा की फिल्म है।
हीरक राजार देशे (१९८० फ़िल्म)
हीरक राजार देशे 1980 में बनी हिन्दी भाषा की फ़िल्म है।
नायक (१९६६ फ़िल्म)
नायक 1966 में बनी बांग्ला भाषा की फिल्म है।
प्रतिद्वंद्वी (१९७२ फ़िल्म)
प्रतिद्वंद्वी 1972 में बनी हिन्दी भाषा की फिल्म है।
टू (१९६५ फ़िल्म)
टू 1965 में बनी बांग्ला भाषा की फिल्म है।
कापुरुष (१९६५ फ़िल्म)
कापुरुष 1965 में बनी बांग्ला भाषा की फिल्म है।
महापुरुष (१९६५ फ़िल्म)
महापुरुष 1965 में बनी बंगाली भाषा की फिल्म है।
अभियान (१९६२ फ़िल्म)
अभियान 1962 में बनी हिन्दी भाषा की फिल्म है।
जन अरण्य (१९७६ फ़िल्म)
जन अरण्य 1976 में बनी बांग्ला भाषा की फिल्म है।
पिकूर डायरी (१९८१ फ़िल्म)
पिकूर डायरी 1981 में बनी बांग्ला भाषा की फिल्म है।
गणशत्रु (१९८९ फ़िल्म)
गणशत्रु 1989 में बनी बांग्ला भाषा की फिल्म है।
शाखा प्रशाखा (१९९० फ़िल्म)
शाखा प्रशाखा 1990 में बनी बांग्ला भाषा की फिल्म है। इसमें एक बूढ़े आदमी की कहानी है, जिसने अपना पूरा जीवन ईमानदारी से बिताया होता है, लेकिन अपने तीन बेटों के भ्रष्ट आचरण का पता लगने पर उसे केवल अपने चौथे, मानसिक रूप से बीमार, बेटे की संगत रास आती है।
सुकुमार राय (१९८७ फ़िल्म)
सुकुमार राय 1987 में बनी बांग्ला भाषा की फिल्म है।
आगन्तुक (१९९१ फ़िल्म)
आगन्तुक 1991 में बनी बांग्ला भाषा की फिल्म है। यह सत्यजित राय की एक प्रसिद्ध बांग्ला फिल्म है।
विलायत ख़ाँ
विलायत खाँ का जन्म 1928 में गौरीपुर (इस समय बांग्लादेश) में एक संगीतज्ञ परिवार में हुआ था। पिता, प्रख्यात सितार वादक उस्ताद इनायत हुसैन ख़ाँ, की जल्दी मौत के बाद उन्होंने अपने नाना और मामा से सितार बजाना सीखा। आठ वर्ष की उम्र में पहली बार उनके सितारवादन की रिकॉर्डिंग हुई। उन्होंने पाँच दशकों से भी अधिक समय तक अपने सितार का जादू बिखेरा। उस्ताद विलायत ख़ाँ की पिछली कई पुश्तें सितार से जुड़ी रहीं और उनके पिता इनायत हुसैन ख़ाँ से पहले उस्ताद इमदाद हुसैन ख़ाँ भी जाने-माने सितारवादक रहे थे। उस्ताद विलायत ख़ाँ के दोनों बेटे, सुजात हुसैन ख़ाँ और हिदायत ख़ाँ भी तथा उनके भाई इमरात हुसैन ख़ाँ और भतीजे रईस ख़ाँ भी जाने माने सितार वादक हैं।
वे संभवतः भारत के पहले संगीतकार थे जिन्होंने भारत की आज़ादी के बाद इंग्लैंड जाकर संगीत पेश किया था। विलायत ख़ाँ एक साल में आठ महीने विदेश में बिताया करते थे और न्यूजर्सी उनका दूसरा घर बन चुका था। विलायत ख़ाँ ने सितार वादन की अपनी अलग शैली, गायकी शैली, विकसित की थी जिसमें श्रोताओं पर गायन का अहसास होता था। उनकी कला के सम्मान में राष्ट्रपति फ़ख़रूद्दीन अली अहमद ने उन्हें आफ़ताब-ए-सितार का सम्मान दिया था और ये सम्मान पानेवाले वे एकमात्र सितारवादक थे। लेकिन उस्ताद विलायत खाँ ने 1964 में पद्मश्री और 1968 में पद्मविभूषण सम्मान ये कहते हुए ठुकरा दिए थे कि भारत सरकार ने हिंदुस्तानी शास्त्रीय संगीत में उनके योगदान का समुचित सम्मान नहीं किया। उनके परिवार में उनकी दो पत्नियाँ, दो बेटे और दो बेटियाँ भी हैं। 13 मार्च 2004 को उनका देहांत हो गया। उन्हें फेफ़ड़े का कैंसर था जिसके इलाज के लिए वे जसलोक अस्पताल में भर्ती थे। उनका अधिकतर जीवन कोलकाता में बीता और उनका अंतिम संस्कार भी उन्हें उनके पिता की क़ब्र के समीप दफ़ना कर किया गया।
अली अक़बर ख़ाँ
उस्ताद अली अक़बर ख़ाँ (बांग्ला: আলী আকবর খাঁ) मैहर घराने के भारतीय शास्त्रीय संगीतज्ञ और सरोद वादक थे। उनकी विश्वव्यापी संगीत प्रस्तुतियों ने भारतीय शास्त्रीय संगीत तथा सरोद वादन को लोकप्रिय बनाने में महत्वपूर्ण भूमिका निभाई।
अली अक़बर ख़ाँ का जन्म 14 अप्रैल 1922 को वर्तमान बांग्लादेश में स्थित कोमिला ज़िले के शिबपुर गाँव में "बाबा" अलाउद्दीन खाँ और मदीना बेगम के घर हुआ। इन्होंने अपनी गायन तथा वादन की शिक्षा अपने पिता से दो वर्ष की आयु में प्रारम्भ की। इन्होंने अपने चाचा, फ़कीर अफ़्ताबुद्दीन से तबला भी सीखा। उस्ताद अल्लाउद्दीन खाँ ने इन्हें कई अन्य वाद्यों मे भी पारंगत किया, पर अन्तत: निश्चय किया कि इन्हें सरोद पर ही ध्यान देना चाहिए। कई वर्षों के कठिन प्रशिक्षण के बाद इन्होने अपनी पहली प्रस्तुति लगभग 13 वर्ष की आयु में दी। २२ वर्ष की आयु में वे जोधपुर राज्य के दरबारी संगीतकार बन गए।
आपने पूरे भारत मे प्रस्तुतियां दीं, सराहे गये और भारतीय शास्त्रीय संगीत को व्यापक बनाने के लिये कई विश्व यात्रायें कीं। यहां यह बात ध्यान देने योग्य है कि आप अमेरिका में (अलीस्टेर कूक के "ऒमनीबस" में, १९५५) टेलीविजन प्रस्तुति देने वाले पहले भारतीय शास्त्रीय संगीतज्ञ थे। भारतीय शास्त्रीय संगीत के अध्यापन और प्रसार के लिये, १९५६ मे इन्होने कोलकाता में अली अकबर संगीत महाविद्यालय की स्थापना की। दो साल बाद, बर्कले, कैलिफोर्निया (अमेरिका), में इसी नाम से एक और विद्यालय की नींव रखी, १९६८ में यह विद्यालय अपने वर्तमान स्थान सान रफ़ेल, कैलिफोर्निया, कैलिफोर्निया आ गए। सान रफ़ेल स्कूल की स्थापना के साथ ही अली अकबर खां, संयुक्त राष्ट्र अमेरिका में ही बस गए थे, यद्यपि यात्राएं करते रहे। फिर भी अस्वस्थता के कारण कम हो गया था। १९८५ में, इन्होंने अली अकबर महाविद्यालय की एक और शाखा बेसिल, स्विट्ज़रलैंड में स्थापित की थी।
वे अल्प समय में ही एक राग का स्वरूप प्रस्तुत करने में सिद्धहस्त थे, जिसके कारण पिछले दशक में 78 आरपीएम के छोटे रिकार्डों पर वे छाए रहे। उनकी लंबी मंच प्रस्तुतियाँ सामान्यत: शांत एवं सरल संगीत के आलाप और जोड़ से शुरु होकर द्रुत गत और झाले की तरफ जाती हैं, जो सीनिया बीनकार शैली का विशेषता थी। साथ ही वे दो वाद्य यंत्रों के बीच होने वाले "सवाल जवाब" को प्रस्तुत करने वाले संगीतज्ञों का बेहतरीन उदाहरण हैं।
खाँ साहब ने कई शास्त्रीय जुगलबंदियों में भाग लिया। उसमें सबसे प्रसिद्ध जुगलबंदी उनके समकालीन विद्यार्थी एवं बहनोई सितार वादक रवि शंकर एवं निखिल बैनर्जी के साथ तथा वायलन वादक एल सुब्रह्मण्यम भारती जी के साथ है। विलायत ख़ान के साथ भी उनकी कुछ रिकार्डिंग उपलब्ध हैं। साथ ही उन्होंने कई पाश्चात्य संगीतकारों के साथ भी काम किया।
सरोद वादक अली अकबर खान का 88 वर्ष की उम्र में 19 जून 2009 को सेन फ्रांसिस्को, संयुक्त राज्य अमेरिका में निधन हो गया। वे लम्बे समय से किडनी की बीमारी से जूझ रहे थे।
खाँ साहब को 1988 में भारत के सर्वोच्च पुरस्कारों में से एक पद्म विभूषण से सम्मानित किया गया। उनको इसके अलावा भी कई पुरस्कारों से सम्मानित किया गया है। 1997 में संयुक्त राज्य अमेरिका का कला के क्षेत्र में सबसे ऊँचा सम्मान नेशनल हैरिटेज फ़ेलोशिप दी गई। 1991 में उन्हें मैकआर्थर जीनियस ग्रांट से सम्मानित किया गया। खाँ साहब को कई ग्रामी पुरस्कारों के लिये नामांकित भी किया गया। फिर भी, खाँ साहब अपने पिता द्वारा दी गई "स्वर सम्राट" की पदवी को बाकी सभी सम्मानों से ऊँचा दर्ज़ा देते हैं।